เมื่อคุณทำการตัดสินใจได้แล้วว่าจะใช้ฮาร์ดแวร์ใดในการขุด จากนั้นขั้นตอนต่อมาคุณจะต้องตัดสินใจว่าจะขุดอย่างไร ได้แก่ การขุดเป็นกลุ่ม (Pool) หรือการขุดคนเดียว (Solo) โดยทั้งสองแบบมีข้อดีและข้อเสียแตกต่างกันออกไป ตัวอย่างเช่น ถ้าคุณเลือกที่จะขุดคนเดียวนั้น อาจมีความเสี่ยงในเรื่องของการใช้เวลานานในการค้นหาบล็อก โดยเมื่อคุณพบบล็อกที่จะขุดแล้ว คุณจะสามารถเก็บผลตอบแทนจำนวน 25 Litecoin พร้อมค่าธรรมเนียมบนบล็อกได้ทั้งหมด แต่ทั้งนี้ทั้งนั้นหากคุณต้องการขุดคนเดียวก็จะต้องใช้พลังประมวลผลแฮชที่สูงมาก (ASIC หลายตัว) ซึ่งหมายความว่าการใช้เพียงแค่ CPU หรือ GPU นั้นคุณจะไม่มีโอกาสได้รับ Litecoin เลย
แต่ถ้าหากคุณเลือกแบบกลุ่ม ซึ่งในกลุ่มจะเต็มไปด้วยนักขุดจำนวนมากมารวมกัน และแจกจ่ายรายได้ตามกำลังประมวลผลแฮชที่ได้มอบให้กับกลุ่ม โดยการร่วมกันขุดนั้นจะขึ้นอยู่กับโอกาสที่หลากหลาย เช่น กลุ่มของคุณอาจประมวลผลชนะได้ถึง 3 บล็อกจากทั้งหมด 10 บล็อก แต่หลังจากนั้นอาจต้องรอไปอีก 200 บล็อกกว่าที่จะประมวลผลจนชนะการแข่งขันได้อีกครั้ง ซึ่งผลตอบแทนที่จะได้นั้นก็เกือบจะคงที่ แต่ข้อเสียคือคุณจะได้รับส่วนแบ่งเพียงเล็กน้อยเท่านั้น
ในอีกแง่มุมหนึ่งของการขุดแบบกลุ่มคือ คุณต้องพิจารณาความปลอดภัยด้วยเช่นกัน ซึ่งอาจมีหลายกลุ่มที่มีชื่อเสียงไปในทางที่ดีเยี่ยม แต่บางกลุ่มก็อาจอยู่ในลิสต์ที่มีความน่าสงสัยจนไปถึงการเป็น Scammer ได้เช่นกัน หรือแม้แต่กลุ่มที่มีความสามารถและมีชื่อเสียงไปในทางที่ดีก็สามารถตกเป็นเหยื่อของแฮ็กเกอร์ได้ ซึ่งหากคุณตัดสินใจจะเข้าร่วมขุดแบบกลุ่ม อย่าลืมที่จะศึกษาประวัติ รีวิวของลูกค้า และลูกทีมทุกคน โดยรูปภาพต่อไปนี้คือพลังการประมวลผลของกลุ่มขุดต่าง ๆ ที่จะอัปเดตแบบเรียลไทม์